Diari Oficial de la Generalitat Valenciana


Sumari del DOGV 5860, del 30-09-2008 (2008/11460)

Licitació del Programa d'Actuació Integrada de la Unitat d'Execució Nova Glorieta.
----------------------------------------------------------------------------------

### Dades del document

Número de DOGV
:   5860

Data del DOGV
:   30-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/11929


Data del document
:   23-09-2008

Organisme emissor
:   Ajuntament d'Ontinyent

Tipus de document
:   Licitació

Descriptors 

:   * Ontinyent
    * administració local
    * licitació
    * contracte d'obres
    * pla d'urbanisme
    * obres públiques

Licitació del Programa d'Actuació Integrada de la Unitat d'Execució Nova Glorieta. [2008/11879]  
El Ple de l'Ajuntament, en la sessió extraordinària de 24 de maig de 2007, va acordar iniciar el procediment per gestió indirecta per al desenvolupament de la unitat d'execució Nova Glorieta. A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció del urbanitzador, d'acord amb el contingut mínim establit en els articles 132.1 de la Llei Urbanística Valenciana (LUV), i el 291 del Reglament d'Ordenació i Gestió Territorial i Urbanística (ROGTU). Cosa que es compleix seguint aquest orde:  
A) Entitat local adjudicadora del programa  
Ajuntament d'Ontinyent, plaça Major, 1. 46551 Ontinyent (València). Telèfon 819 680 189 / 316 075 381; fax 060 501 190; correu electrònic, uojfrmfnhlh@jl.hae.ci   
B) Bases generals i particulars reguladores del programa d'actuació integrada:  
Les bases generals reguladores de la gestió indirecta de programes d'actuació integrades aprovades definitivament varen ser publicades en el Butlletí Oficial de la Província de València el dia 16 de desembre de 2006 (BOP número 299).  
Les bases particulars estan publicades en el Butlletí Oficial de la Província de València de data 2 de setembre de 2008 (BOP 209).  
Les bases i resta de documentació, a més a més, es podran consultar i se'n podrà obtenir una còpia a les dependències del Departament d'Urbanisme de l'Ajuntament d'Ontinyent o en Internet.  
Pàgina web: http://pista.dva.gva.es/ppal/Direct.jsp'ISUM\_Shortcut=46933\_235170.  
C) Lloc i idioma en què hauran de presentar-se les proposicions de les persones interessades determinats a les bases particulars del programa:  
- Registre General Ajuntament d'Ontinyent  
Pl. Major, 1, 46704 Ontinyent (València)  
- Castellà (espanyol) o valencià.  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Els indicats a les bases generals i a les bases particulars. Es recorda l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb el requisits assenyalats en aquest precepte.  
E) Documentació que cal presentar per cada concursant:  
Consta a les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la LUV a informació pública pel termini d'un mes, en la forma i amb els requisits assenyalats en aquest precepte.  
F) Indicació expressa sobre l'admissibilitat de variants:  
Sí, de conformitat amb l'establit a les bases particulars del programa.  
G) Criteris objectius d'adjudicació del programa:  
Establits a les bases particulars del programa.  
H) Garanties provisional i definitives:  
Regirà el que disposen el articles 140 de la LUV, 323 i 324 del ROGTU i les bases generals article 8, i les bases particulars 16a, amb les especialitats següents:  
a) La garantia provisional serà equivalent al 2% del valor de les càrregues d'urbanització, IVA no inclòs, la qual ascendeix a la quantitat de 149.918,92 euros.  
b) La garantia definitiva serà equivalent al 10% del valor de les càrregues d'urbanització IVA no inclòs, la qual ascendeix a la quantitat de 749.594,60 euros.  
c) Als efectes previstos en els articles 140.1 de la LUV i 286.1.h del ROGTU, s'estableix com a previsió del preu cert màxim de licitació (càrregues d'urbanització del programa segons art. 168 de la LUV) set milions quatre-cents noranta-cinc mil nou-cents quaranta-sis euros (7.495.946 euros), IVA exclòs.  
I) Es fa constar que amb data 23 de setembre de 2008, s'ha enviat l'anunci de concurs al Diari Oficial de la Unió Europea per a la seua publicació.  
Ontinyent, 23 de setembre de 2008.- El regidor delegat d'Urbanisme i Medi Ambient (Decret 1481/2007, de 22 de juny): Filiberto Tortosa Camós.